আন্তর্জাতিক বাস্কেটবল সংস্থা
প্রতি চার বছর অন্তর বৈশ্বিক প্রতিযোগিতারূপে পুরুষদের ফিবা বাস্কেটবল বিশ্বকাপ অনুষ্ঠিত হয়। ১৯৫০ থেকে ২০১০ সাল পর্যন্ত এটি ফিবা বিশ্ব চ্যাম্পিয়নশীপ নামে পরিচিত ছিল। ২০১৪ সাল থেকে ফিবা বাস্কেটবল বিশ্বকাপ আনুষ্ঠানিকভাবে যাত্রা শুরু করবে। বিশ্বকাপে অংশগ্রহণের জন্যে বাস্কেটবল ক্রীড়ার উদ্ভাবক জেমস নাইস্মিথকে সম্মান জানিয়ে নাইস্মিথ ট্রফি প্রতিযোগিতায় অংশগ্রহণকারী দলগুলোকে প্রতিদ্বন্দ্বিতা করতে হয়। ফিবা প্রমিলা বিশ্ব চ্যাম্পিয়নশীপও চার বছর অন্তর অনুষ্ঠিত হয় কিন্তু তা পৃথক দেশে।
মেক্সিকো জাতীয় ফুটবল দল
মেক্সিকো এখন পর্যন্ত তেরো বার ফিফা বিশ্বকাপে খেলার যোগ্যতা অর্জন করেছে। সেই সাথে ১৯৯৪ ফিফা বিশ্বকাপ থেকে তাঁরা টানা বিশ্বকাপে অংশ নিয়ে আসছে। বিশ্বকাপে এখন পর্যন্ত মেক্সিকোর সবচেয়ে বড় সাফল্য দুইবার (১৯৭০, ১৯৮৬) কোয়ার্টার ফাইনালে উত্তীর্ণ হওয়া। ১৯৭০ ও ১৯৮৬ সালের এই দুইটি বিশ্বকাপ-ই মেক্সিকোতে অনুষ্ঠিত হয়েছিলো। এছাড়া মেক্সিকোর একবার ফিফা কনফেডারেশন্স কাপ, পাঁচবার কনক্যাকাফ গোল্ড কাপ, তিনবার কনক্যাকাফ চ্যাম্পিয়নশিপ, একবার নর্থ আমেরিকান নেশন্স কাপ, ও দুইবার এনএএফসি চ্যাম্পিয়নশিপ জয় করেছে। যদিও মেক্সিকো কনক্যাকাফ কনফেডারেশনের আওতাভুক্ত, কিন্তু ১৯৯৩ সাল থেকে তারা কনমেবল কনফেডারেশনের প্রতিযোগিতা কোপা আমেরিকাতে অংশ নিয়ে আসছে। কোপা আমেরিকাতে তারা দুইবার রানার্স-আপ ও একবার তৃতীয় স্থান অধিকার করেছে।